*Τα ρήµατα που σηµαίνουν ότι το υποκείµενο* ***ενεργεί*** *έχουν ενεργητική διάθε­ση και λέγονται* ***ενεργητικά.***

*Π.χ. Ο γεωργός οργώνει το χωράφι. Ο ήλιος λάμπει.*

*Τα ενεργητικά ρήµατα είναι δύο ειδών:* ***µεταβατικά*** *και* ***αµετάβατα****.*

*Τα ενεργητικά ρήµατα που η ενέργειά τους* ***µεταβαίνει****, πηγα(νει σε κάτι άλλο (συνήθως σε ένα πρόσωπο ή πράγµα) λέγονται* ***µεταβατικά****.*

*Το πρόσωπο ή το πράγµα στο οποίο πηγαίνει η ενέργεια του υποκειµένου του µεταβατικού ρήµατος λέγεται αντικείµενο.*

*Π.χ. Ο γεωργός οργώνει το χωράφι.*

*Τα ενεργητικά ρήµατα που η ενέργειά τους δεν πηγαίνει σε κάτι άλλο λέγονται* ***αμετάβατα.***

*Π.χ. Ο ήλιος λάμπει.*

*Πολλά µεταβατικά ρήµατα χρησιµοποιούνται και ως αµετάβατα και το αντί­στροφο, ανάλογα µε τα συµφραζόµενα.*

*Π.χ. Τον λύγισαν οι δυσκολίες. (µεταβατικό)*

 *Η ιτιά λυγίζει. (αµετάβατο)*

***Α) Τα είδη του αντικειμένου***

1. *Τα μεταβατικά ρήματα που έχουν ως απαραίτητο συμπλήρωμά τους ένα μόνο αντικείμενο λέγονται* ***μονόπτωτα****.*

*Π.χ. Ο γεωργός οργώνει το χωράφι.*

1. *Τα μεταβατικά ρήματα που χρειάζονται ως συμπλήρωμά τους δύο αντικείμενα λέγονται* ***δίπτωτα.***

*Π.χ. Του ζήτησα χρήματα.*

***Προσοχή!***

* *Συχνά ένα ρήμα συνοδεύεται από δύο ή περισσότερα αντικείμενα που βρίσκονται στην ίδια πτώση (συνδέονται με το και ή είναι ασύνδε­τα) και συμπληρώνουν την έννοια του ρήματος κατά τον ίδιο τρόπο. Τότε το ρήμα αυτό είναι* ***μονόπτωτο****.*

*Π.χ. Αγόρασα μήλα, πορτοκάλια και λεμόνια .*

* *Και τα αντικείμενα ενός δίπτωτου ρήματος μπορεί να είναι στην ίδια πτώση (αιτιατική), αλλά συμπληρώνουν με διαφορετικό τρόπο το κα­θένα την έννοια του ρήματος.*

*Π.χ. Με ρώτησε κάτι.*

***1. Βρείτε τα αντικείμενα στις φράσεις που ακολουθούν και πείτε ποια ρήματα είναι μονόπτωτα και ποια δίπτωτα.***

 *α. Ο κ. Π. κατασκευάζει έπιπλα.*

 *β. Αυτό το παιδί µε πότισε πολλά φαρµάκια.*

 *γ. Δεν τον συµφέρει να σε αµφισβητήσει*

 *δ. Μου µήνυσε ότι θα έρθει*

 *ε. Του έδειξε το δρόµο.*

***2. Χρησιμοποιήστε στις ακόλουθες φράσεις, αντί για τα εμπρόθετα αντι­κείμενα, τους αδύνατους τύπους της προσωπικής αντωνυμίας.***

 *α. Μίλησε στους φίλους του µε πολλή συγκίνηση.*

 *β. Έδειξε στις συναδέλφους της την αγάπη της.*

 *γ. Χάρισε (προστακτική) στη φίλη σου ένα βιβλίο.*

 *δ. Τηλεφώνησε στο γιατρό γρήγορα!*

 *ε. Ζήτησε από τα παιδιά του συγγνώµη για τη συµπεριφορά του.*

***3. Τι μέρος του λόγου είναι το αντικείμενο στις φράσεις που ακολουθούν;***

1. *Θέλω να του πω την αλήθεια.*
2. *Εκείνον δεν τον ενδιαφέρει η υπόθεση.*
3. *Έβαψε µόνος του το δωµάτιό του.*
4. *Περίµενε µε ανυποµονησία τον αγαπηµένο της.*
5. *Φοβάται µήπως αποτύχει*

***4. Βρείτε τα αντικείμενα των ρημάτων στα παρακάτω παραδείγματα και επισημάνετε τις πτώσεις τους.***

 *α. Σου κάνει νόηµα, παρ' όλο που ξέρει ότι δε θα υποχωρήσεις.*

 *β. «Μου στερεί τα δικαιώµατά µου» φώναζε θυµωµένος, χωρίς να µπο­ρεί κανείς να τον ηρεµήσει*

 *γ. «Δε µου πάει αυτό το φόρεµα» είπε ρίχνοντας µια βιαστική µατιά στον καθρέφτη.*

 *δ. Δε με νοιάζει καθόλου αν θα μείνεις ή θα φύγεις.*

 *ε. Μας κέρασε κρασί από το παλιό βαρέλι.*

***5. Βρείτε με ποιες μεταβατικές λέξεις ή φράσεις συνδέονται οι περίοδοι λόγου στην παρακάτω παράγραφο.***

*«Ανάμεσα στα δύο παιδιά αναπτύχθηκε φιλία αληθινή. Οι λόγοι ήταν πολ­λοί. Πρώτα πρώτα οι οικογένειές τους χρόνια τώρα συνδέονταν φιλικά: οι πατέρες υπηρετούσαν στον ίδιο λόχο. ενώ οι μητέρες τους ήταν συμμα­θήτριες από το δημοτικό σχολείο. Κατοικούσαν, ύστερα, στην ίδια γειτονιά έπαιζαν στους ίδιους πεζόδρομους και κατέβαιναν συντροφιά στην αγορά. Φοιτούσαν ακόμη στο ίδιο σχολείο: πήγαιναν στην ίδια τάξη, με­λετούσαν μαζί, είχαν κοινές αγωνίες. Κοντά σ' αυτά πρέπει να θυμηθού­με και το ωδείο, όπου αποκτούσαν μουσική παιδεία: ο Σοφοκλής μάθαι­νε βιολί, ο Περικλής φλάουτο. Τη χαίρονταν και οι δυο τους τη μουσική. Κι αν καμιά φορά κάποια περιστατικά τούς απομάκρυναν, αυτό δεν κρα­τούσε πολύ' γρήγορα πάλι αποκαθιστούσαν τις σχέσεις τους. Η φιλία τους δεν ήταν συμφεροντολογική. Αντίθετα, μάλιστα, ήταν ειλικρινής. Γι' αυτό και ολοένα βάθαινε, με αποτέλεσμα να τους κάνει ευτυχισμένους.»*

***6. Βρείτε με ποιες λέξεις ή φράσεις επιτυγχάνεται η συνοχή ανάμεσα στις περιόδους λόγου στο κείμενο που ακολουθεί.***

*«Το κράτος» έλεγε ο ομιλητής «όχι η αφηρημένη ιδέα αλλά ως συγκεκρι­μένο βίωμα, λείπει από τους σημερινούς Έλληνες. Το αισθάνονται σαν ξένο, όχι δικό τους, δεν το πονούν. Τη χώρα τους την αγαπούν με πάθος. Για μια χούφτα από το χώμα της είναι άξιοι να πεθάνουν με την πιο με­γάλη ευκολία. Άλλο πατρίδα όμως και άλλο πολιτεία. Με την πατρίδα εί­μαστε στενότατα δεμένοι' την έχουμε κρατήσει. Την πολιτεία όμως ... »*

***7.Μετατρέψτε την παθητική σύνταξη σε ενεργητική και αντίστροφα.***

 *α. Ο Χριστόφορος Κολόμβος ανακάλυψε την Αμερική.*

 *β. Τα σπίτια γκρεμίστηκαν από το σεισμό.*

 *γ. Ο λαός εξέλεξε τον κ. Ν. βουλευτή.*

 *δ. Από το λαό μας προσφέρθηκε μεγάλη βοήθεια στους γειτονικούς λαούς.*

 *ε. Ένας αντίπαλος χτύπησε βάναυσα στο κεφάλι τον ποδοσφαιριστή μας.*

 *στ. Το σωματείο μας με εξουσιοδότησε να σας ενημερώσω.*

*8.****Μετατρέψτε την ενεργητική σύνταξη σε παθητική όπου και όπως είναι δυνατό.***

 *α. Ο υπουργός αποδέχτηκε τους όρους της σύμβασης.*

 *β. Η επιχείρηση εκμεταλλεύεται τους εργαζόμενους.*

 *γ. Πολλοί άνθρωποι διηγήθηκαν τα γεγονότα.*

 *δ. Ο δήμος δαπάνησε πολλά χρήματα για την αναπαλαίωση του κτιρίου.*

 *ε. Οι τεχνίτες είχαν κατεργαστεί τους πολύτιμους λίθους.*

 *στ. Ο καθηγητής μας δεν ανέχεται τους ζωηρούς μαθητές.*

 *ζ. Ο πρωθυπουργός δέχτηκε τον υπουργό Παιδείας.*